3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1200 της 6/19 Δεκ. 1950 Περί του τρόπου Εμπορίας των πετρελαιοειδών από 1 Μαρτίου 1951. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Το Υπουργικόν Συμβούλιον προτάσει του Υπουργού Εφοδιασμού – Διανομών και Εθν. Οικονομίας και έχον υπ’ όψιν τας διατάξεις των Νόμων περί διοικήσεως και διαχειρίσεως των εκ του εξωτερικού εφοδίων, το Ν.Δ. 666/48 και τον Νόμον 480/47 «περί συστάσεως Διοικήσεως Εξωτερικού Εμπορίου», αποφασίζει: 1.Ορίζει όπως από 1ης Μαρτίου 1951 παύση η υπό του Δημοσίου προμήθεια και διαχείρησις των αναγκαιουσών εις την χώραν ποσοτήτων πετρελαιοειδών, ήτοι βενζίνης, φωτιστ. πετρελ. ακαθάρτου πετρελαίου εσωτερικής καύσεως (γκάζ όϊλ) και ακαθάρτου πετρελαίου εξωτερικής καύσεως (φιούελ όϊλ). Δια της υπ’ αριθ. 234 της 23 Φεβρ./3 Μαρτ. 1951 πράξεως Υπ. Συμβουλίου η άνω ημερομηνία μετετέθη εις την 1 Απριλίου 1951. 2.Η εμπορία των πετρελαιοειδών από της ως άνω ημερομηνίας, διενεργείται ελευθέρως και υπό τους εξής όρους: α)Δικαίωμα εισαγωγής εις την χώραν πετρελαιοειδών παρέχεται εις νομικά και φυσικά πρόσωπα τα οποία 1)μεταφέρουν ταύτα εκ του εξωτερικού εις χύμα δια δεξαμενοπλοίων ή σλεπίων. 2.Διαθέτουν εν τη χώρα αποθηκευτικάς εγκαταστάσεις χωρητικότητος τουλάχιστον πεντακοσίων (500) τόννων και 3)κέκτηνται κατάλληλον οργάνωσιν προς διακίνησιν και πώλησιν των πετρελαιοειδών δια την ως άνω οριζομένην ποσότητα των πεντακοσίων (500) τόννων. β)Δικαίωμα εισαγωγής πετρελαιοειδών παρέχεται προς ιδίαν αποκλειστικώς κατανάλωσιν εις τας λειτουργούσας εν τη χώρα βιομηχανικάς επιχειρήσεις διαθετούσας αποθηκευτικούς χώρους 500 τουλάχιστον τόννων και εις τας ελληνικάς ακτοπλοϊκάς Εταιρείας, εφ’ όσον μεταφέρουν ταύτα εκ του εξωτερικού εις χύμα δια δεξαμενοπλοίων ή σλεπίων. γ)Αι Ένοπλοι Δυνάμεις και αι λοιπαί Κρατικαί Υπηρεσίαι δικαιούνται να εισάγουν ή προμηθεύωνται τα αναγκαιούντα εις αυτάς πετρελαιοειδή καθ’ ον τρόπον ήθελον κρίνει προσφορώτερον, τηρουμένων επί του αντικειμένου τούτου των κειμένων διατάξεων. 3.Αι ασκούσαι την εμπορίαν των πετρελαιοειδών επιχειρήσεις θα έχουν το δικαίωμα να διαθέτουν και διακινούν ελευθέρως τας παρ’ αυτών εκτελωνιζομένας ποσότητας πετρελαιοειδών. Περιορισμοί χρήσεως πετρελαιοειδών υπό ωρισμένων κατηγοριών καταναλωτών θα επιβάλλωνται βάσει του Α.Ν. 1543/1950 «περί προστασίας της  καταναλώσεως εγχωρίων λιγνιτών» και πάσης άλλης κειμένης διατάξεως. 4.Αι κειμέναι διατάξεις περί τρόπου εισαγωγής εφοδίων εκ του εξωτερικού, περί διαθέσεως του συναλλάγματος και περί εξαγωγής τούτου εις το εξωτερικόν έχουν εφαρμογήν και επί της εμπορίας των πετρελαιοειδών. Η διεκπεραίωσις των υποβαλλομένων αιτήσεων δια την εμπορίαν των πετρελαιοειδών δέον όπως ενεργήται αμελλητί. Κατά τας διατάξεις του προηγουμένου εδαφίου διενεργείται και η εισαγωγή υλικών κατασκευής λευκοσιδηρών δοχείων υπό των εισαγωγέων πετρελαιοειδών οίτινες διαθέτουν εγκαταστάσεις κατασκευής τοιούτων δοχείων πετρελαιοειδών, απαγορευμένης όμως της μεταπωλήσεως του υλικού τούτου. 5.Δια κοινής αποφάσεως των Υπουργών Οικονομικών, Εθνικής Οικονομίας και Εφοδιασμού και Διανομών θέλει ορισθή το ποσοστόν κέρδους το επιτρεπόμενον εις την εμπορίαν των πετρελαιοειδών. 6.Ο Υπουργός Εφοδιασμού και Διανομών, εκτός του βάσει των Διατάξεων του Ν.Δ. 136/1948 «περί κυρώσεως, τροποποιήσεως και συμπληρώσεως του από 10)11.5.46 Ν.Δ. «περί Αγορανομικού Κώδικος» υπ’ αυτού ασκουμένου ελέγχου, θα εντέλληται την διενέργειαν ελέγχου των ασκούντων την εμπορίαν των πετρελαιοειδών επιχειρήσεων προς εξακρίβωσιν του αν το κέρδος υπελογίσθη εντός του κατά τα ανωτέρω ορισθέντος ποσοστού. Εν η δε περιπτώσει εκ του ελέγχου διαπιστωθή ότι το αποκομισθέν κέρδος είναι ανώτερον του ποσοστού τούτου, το επί πλέον χρηματικόν ποσόν θα εισπράττηται ως εισφορά κατά τας διατάξεις του Α.Ν. 2375/40 και Ν.Δ. 1196/43 τροποποιουμένων και συμπληρουμένων σχετικώς. 7.Ο Υπουργός Εθν. Οικονομίας θα παρέχη αδείας εισαγωγής των αναγκαιούντων εις τας ασκούσας την εμπορίαν των πετρελαιοειδών επιχειρήσεις μέσων αποθηκεύσεως και διακινήσεως, ο δε Υπουργός Μεταφορών αδείας κυκλοφορίας δια τα εκ τούτων βυτιοφόρα αυτ/τα ιδιωτικής χρήσεως. 8.Κοιναί αποφάσεις των Υπουργών Οικονομικών, Εθν. Οικονομίας και Εφοδιασμού και Διανομών θέλουσιν ρυθμίσει παν ότι ήθελε προκύψει δια την εφαρμογήν της παρούσης αποφάσεως του Υπουργικού Συμβουλίου ήτις θέλει δημοσιευθή δια της Εφημερίδος της Κυβερνήσεως. 